text: [{"text_idx": "#000004", "text": "Skuldfra\u0301gonga / Treytir fyri ny\u0301tslu"}, {"text_idx": "#000005", "text": "Mytur og fakta um ve\u00f0urlagi\u00f0"}, {"text_idx": "#000007", "text": "R\u00f8\u00f0a hildin a\u0301 ve\u00f0urlagsverkfallinum fri\u0301ggjadagin 27. sep. 2019"}, {"text_idx": "#000008", "text": "I\u0301 l\u00f8tuni ver\u00f0ur du\u0301gliga kjakast a\u0301 sosialu mi\u00f0lunum um, hvat eru mytur, og hvat eru fakta um ve\u00f0urlagi\u00f0. O\u0301semjurnar eru sto\u0301rar, og ta\u00f0 merkist, at no\u0301gvar kenslur eru uppii\u0301. Ho\u0301ast summi halda fast uppa\u0301, at ta\u00f0, sum ve\u00f0urlagsgranskarar siga, er ta\u00f0 reina \u2018fupp\u2019, so ber illa til at si\u0301ggja burtur fra\u0301, at onganti\u0301\u00f0 hava so no\u0301gvir granskarar veri\u00f0 samdir um, at ve\u00f0urlagsbroytingarnar eru menniskjaskaptar."}, {"text_idx": "#000009", "text": "Li\u0301kamiki\u00f0 hv\u00f8r ors\u00f8kin er til alheims upphitingina, so vita vit, at ve\u00f0urlagi\u00f0 broytist, og at menniskjaskapt da\u0301lking oy\u00f0ir plantur og djo\u0301r kring heimin vi\u00f0 vaksandi fer\u00f0, b\u00e6\u00f0i a\u0301 sjo\u0301gvi og landi, og kann potentielt taka li\u0301vsgrundarlagi\u00f0 undan okkum \u00f8llum. So hvi\u0301 ikki liva meira bur\u00f0ardygt og da\u0301lka minni? Er ta\u00f0 ikki skilagott? A\u0301tti ta\u00f0 ikki at veri\u00f0 ein sja\u0301lvfylgja, at \u00f8ll to\u0301ku undir vi\u00f0 ti\u0301?"}, {"text_idx": "#000010", "text": "Nei. ta\u00f0 er eingin sja\u0301lvfylgja. Ta\u00f0 vi\u0301sir seg at vera ein \u00f8gilig mo\u0301tst\u00f8\u00f0a, i\u00f0 tey, sum stu\u0301ra fyri ve\u00f0urlagsgongdini og da\u0301lkingini, ofta m\u00f8ta. Tey ver\u00f0a l\u00f8gd undir at vera offur fyri psykotiskt massahysteri\u0301, at vera frelstir, ideologisty\u0301rdir Co2-fanatikarar, og at vera imbesilir by\u0301ttlingar, sum li\u0301\u00f0a av panikkangist, ti\u0301 tey tru\u0301gva fantasifullum konspirerandi vinstrahallum, nazikommunistiskum do\u0301madagsprofetium osfr. osfr."}, {"text_idx": "#000011", "text": "Men ta\u00f0 er einki afturi\u0301mo\u0301ti \u00f8llum ti\u0301, sum svenska gentan, Greta Thunberg f\u00e6r omanyvir seg av haturstalu i\u0301 hesum d\u00f8gum \u2013 serliga eftir at hon i\u0301 S.T. ha\u0301borgini i\u0301 New York fyrr i\u0301 vikuni so inniliga heitti a\u0301 stjo\u0301rnarlei\u00f0arar kring heimin um at taka ve\u00f0urlagskreppuna i\u0301 a\u0301lvara."}, {"text_idx": "#000016", "text": "I\u0301dna\u00f0urin a\u0301huga i\u0301 at ivi ver\u00f0ur sa\u0301ddur\nOg ta\u00f0 er eisini ju\u0301st ti\u0301, at hon ver\u00f0ur s\u00e6dd sum ein fi\u0301ggindi av valdsmiklum kreftum, sum vilja var\u00f0veita status quo. Hv\u00f8r er ta\u00f0, sum f\u00e6r mest burturu\u0301r, at vit einki gera? Heimsins helst fi\u0301ggjarsterkasti i\u0301dna\u00f0ur \u2013 kolvetnisi\u0301dna\u00f0urin og lobbyistar hans, vilja fegin hava okkum at halda fram at bru\u0301ka kolvetni og ynskja ikki at ver\u00f0a a\u0301l\u00f8gd Co2 u\u0301tla\u0301tsgjald. Tey eru v\u00e6l stu\u00f0la\u00f0 av \u00f8llum teimum, sum hava gj\u00f8rt sto\u0301rar i\u0301l\u00f8gur i\u0301 kolvetnisi\u0301dna\u00f0in og fa\u0301a risaavlop burturu\u0301r, umframt av teim stjo\u0301rnarlei\u00f0arum og politikkarum, hv\u00f8rs valkampanjur ver\u00f0a fi\u0301ggja\u00f0ar av kolvetnisi\u0301dna\u00f0inum, og sum fa\u0301a bu\u0301skaparligar fyrimunir av, at kolvetnisi\u0301dna\u00f0urin hevur virksemi i\u0301 londum teirra."}, {"text_idx": "#000017", "text": "Teimum da\u0301mar sja\u0301lvandi illa bo\u00f0skapin hja\u0301 Gretu Thunberg. Sja\u0301lvandi klappa tey i\u0301 hendurnar, ta\u0301 ivi ver\u00f0ur sa\u0301ddur um ve\u00f0urlagsgranskararnar \u2013 og Gretu Thunberg. Og tey, sum sa\u0301a iva, hava l\u00e6tt sp\u00e6l, ti\u0301 sja\u0301lvandi eru ta\u00f0 no\u0301gv, sum ikki ynskja at tru\u0301gva, at li\u0301vsgrundarlag okkara alra er ho\u0301tt. Ta\u00f0 ger ju\u0301 alt so no\u0301gv l\u00e6ttari, um ta\u00f0 ikki er so. Men skulu vit tora kanska at risikera at lata kolvetnisi\u0301dna\u00f0in selja framti\u0301\u00f0ina hja\u0301 b\u00f8rnum okkara fyri l\u00f8tuvinning?"}, {"text_idx": "#000018", "text": "Skulu vit halda fram at lata sum um eingin vandi finst?\nLi\u0301kamiki\u00f0 hv\u00f8r ors\u00f8kin til ve\u00f0urlagsbroytingarnar er, so hevur Greta Thunberg undir \u00f8llum umst\u00f8\u00f0um uppibori\u00f0 sto\u0301ran hei\u00f0ur fyri at standa fremst i\u0301 andglettinum og fa\u0301a allan heimin til at ressast og taka st\u00f8\u00f0u til eitt sera a\u0301lvarsligt ma\u0301l, ti\u0301 hvat er meira a\u0301lvarsligt enn ho\u0301poy\u00f0ingin av na\u0301ttu\u0301runi, sum vit si\u0301ggja, fer fram beint frammanfyri n\u00f8sini a\u0301 okkum i\u0301 l\u00f8tuni? So i\u0301sta\u00f0in fyri at seta sjo\u0301neykuna a\u0301 Gretu Thunberg perso\u0301nliga, hvi\u0301 ikki lurta? Hon sigur ju\u0301 i\u0301 grundini bara, at vit skulu lurta eftir vi\u0301sindini og taka ta\u00f0 i\u0301 a\u0301lvara, sum vi\u0301sindin sigur."}, {"text_idx": "#000022", "text": "Sty\u0301ra vi\u00f0 bindi fyri eyguni\nNei, Greta Thunberg er ikki ors\u00f8kin. Hon er eitt symptom. Ta\u00f0 er ikki hon, sum skapar o\u0301ttan. O\u0301ttin lu\u0301rdi har frammanundan, ti\u0301 vi\u0301sindin hevur a\u0301vara\u00f0 um hetta i\u0301 40 a\u0301r, so vit hava flest\u00f8ll leingi vita\u00f0 innast inni, at vit eru a\u0301 vandalei\u00f0. Ors\u00f8kin til o\u0301ttan eru fyrst og fremst tann vaksandi da\u0301lkingin og t\u00e6r ve\u00f0urlagsbroytingar, sum henda kring heimin, sum vit si\u0301ggja, mi\u00f0larnir eru a\u0301 tremur vi\u00f0 hv\u00f8nn dag og sum no\u0301gv uppliva a\u0301 egnum kroppi i\u0301 l\u00f8tuni: o\u0301gvisligar o\u0301dnir, ekstremar hitabylgjur, turkur, sko\u0301gareldar, i\u0301sbr\u00e6\u00f0ingar, vatnflo\u0301\u00f0ir, ho\u0301poy\u00f0ing av heilum plantu- og djo\u0301rasl\u00f8gum og flo\u0301ttafo\u0301lk, sum ry\u0301ma undan ve\u00f0urlagsvanlukkunum, umframt desperatio\u0301nin yvir \u00f8ll hesi sokalla\u00f0u \u201crationellu vaksnu\u201d, sum tykjast ignorera hetta og sty\u0301ra heimin vi\u00f0 bindi fyri eyguni. Ta\u00f0 er ors\u00f8kin til o\u0301ttan. Ta\u00f0 vildi veri\u00f0 irrationelt als ikki at reagera, li\u0301kamiki\u00f0 hv\u00f8r ors\u00f8kin er til vanlukkurnar."}, {"text_idx": "#000023", "text": "Tey ungu eru sum kanariufuglurin i\u0301 kolana\u0301minum og hava leingi \u2013 langt a\u0301\u00f0renn Greta Thunberg gj\u00f8rdist eitt fyrbrigdi \u2013 veri\u00f0 serstakliga stu\u0301rin \u2013 av go\u0301\u00f0um grundum. Harragud, ta\u00f0 sny\u0301r seg ju\u0301 i\u0301t\u00f8kiliga um teirra egna framti\u0301\u00f0ar vaksna li\u0301v. O\u0301gvisliga ve\u00f0urlagi\u00f0 seinastu a\u0301rini hevur bara va\u0301tta\u00f0 fyri teimum, at tey h\u00f8vdu ors\u00f8k til at stu\u0301ra. So vit skulu ikki undirmeta tey ungu \u2013 sum um tey ikki duga hugsa sja\u0301lvi, fyri ta\u00f0 um tey eisini eru vi\u00f0kvom kensluliga."}, {"text_idx": "#000024", "text": "Greta er bara ein katalysator fyri ta\u00f0, sum so no\u0301gv hugsa og f\u00f8la frammanundan. Hon setti bara hol a\u0301 og sjo\u0301nliggj\u00f8rdi ta\u00f0, sum so no\u0301gv kunnu samkenna seg vi\u00f0. Hvussu kundi hon annars fingi\u00f0 so sto\u0301ra alheims undirt\u00f8ku so skjo\u0301tt? So sto\u0301ra, at fo\u0301lk um allan heim hesar dagarnar fara u\u0301t a\u0301 g\u00f8turnar fyri saman at gera tey ra\u0301\u00f0andi vart vi\u00f0, at nu\u0301 ma\u0301 okkurt i\u0301t\u00f8kiligt gerast vi\u00f0 st\u00f8\u00f0una. Er ta\u00f0 svakligt at v\u00e6nta? Ta\u00f0, sum Greta hevur givi\u00f0 okkum \u00f8\u00f0rum, er bara eitt h\u00f8vi og eitt incitament til at gera vart vi\u00f0, at eisini vit eru stu\u0301rin fyri framti\u0301\u00f0ini, um einki munagott ver\u00f0ur gj\u00f8rt beinanvegin."}, {"text_idx": "#000026", "text": "var js, fjs = d.getElementsByTagName(s)[0];\njs = d.createElement(s); js.id = id;"}, {"text_idx": "#000033", "text": "Made with by Graphene Themes."}]